### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Motivering

Vi kan ikke forvente, at aarhusianerne lader bilen stå i garagen eller sælger bil nummer to, medmindre vi skaber et tilfredsstillende alternativ. Vi når heller ikke vores mål om at blive klimaneutrale, hvis vores transportvaner ikke forandres. Den grønne omstilling for persontransporten og [adresse] ønske om CO2 neutralitet i 2030 forudsætter, at man i fremtiden benytter mere energieffektive transportformer, som kollektiv trafik.

Der har gennem længere tid været økonomisk ubalance i sektoren for kollektiv trafik og denne er blevet behandlet politisk flere gange siden 2018. Med budgetforliget for 2022 løftede byrådet budgetrammen for kollektiv trafik med 30 mio. kr., hvormed den forventede ubalance blev reduceret. Der er dog fortsat underskud i sektoren, særligt på længere sigt. Dette står i kontrast til den rolle kollektiv trafik skal spille i fremtiden.

Hvis [adresse] vil imødegå trængselsudfordringerne på vejene og samtidig lykkes med målet om CO2-neutralitet i 2030, skal den kollektive trafik bære en langt større andel af transportarbejdet end i dag. Det kræver en attraktiv kollektiv trafik med et højt serviceniveau,som kan udgøre et reelt alternativ til bilen.

[adresse] vækst, den voksende aarhusianske befolkning og udsigten til drift af ny højklasset kollektiv trafik kræver opretholdelse af det eksisterende serviceniveau ved tilførsel af midler til området. Dertil kommer udvikling af den kollektive trafik, der i dag ikke er midler til. Der er derfor behov for at investere i både drift og udvikling af den kollektive trafik, hvis flere skal vælge denne frem for bilen i fremtiden. Det foreslås således, at budgetrammen løftes, så den resterende ubalance fjernes, og sektorens økonomi bringes i balance til et højt serviceniveau.

Forslag

Det foreslås derfor, at:

1) Budgetrammen for den kollektive trafik løftes, så den resterende ubalance fjernes og sektorens økonomi bringes i balance.

Finansiering

Forslaget ønskes henvist finansiering under budgetforhandlingerne.

På vegne af byrådsgruppen for Det Konservative Folkeparti.

Bodil Møller